Keywords

Summary



Keywords

1. Sotsiaalpoliitika – Mees- ja naistöötajad – Töö saamine ja töötingimused – Võrdne kohtlemine – Euroopa Tööandjate Föderatsiooni, Euroopa Riigiosalusega Ettevõtete Keskuse ja Euroopa Ametiühingute Konföderatsiooni raamkokkulepe vanemapuhkuse kohta – Direktiiv 96/34 – Ametnike ametikohtade likvideerimine riigi majandusraskuste tõttu – Vanemapuhkuselt naasnud töötaja üleviimine teisele töökohale, mis on plaanis likvideerida – Lubamatus – Siseriikliku kohtu poolt teostatav kontroll

(Nõukogu direktiivid 76/207 ja 96/34, muudetud direktiiviga 97/75, lisa klausli 2 punkt 5)

2. Sotsiaalpoliitika – Mees- ja naistöötajad – Töö saamine ja töötingimused – Võrdne kohtlemine – Euroopa Tööandjate Föderatsiooni, Euroopa Riigiosalusega Ettevõtete Keskuse ja Euroopa Ametiühingute Konföderatsiooni raamkokkulepe vanemapuhkuse kohta – Direktiiv 96/34 – Ametnike ametikohtade likvideerimine riigi majandusraskuste tõttu – Vanemapuhkusel töötaja hindamine tema äraolekul – Vanemapuhkusel töötaja asetamine hindamisel ebasoodsamasse olukorda võrreldes töötajatega, kes seda puhkust võtnud ei ole – Hindamisel teatavate tingimuste järgimise kohustus – Siseriikliku kohtu poolt teostatav kontroll

(Nõukogu direktiivid 76/207 ja 96/34, muudetud direktiiviga 97/75)

Summary

1. Direktiivi 76/207 meeste ja naiste võrdse kohtlemise põhimõtte rakendamise kohta seoses töö saamise, kutseõppe ja edutamisega ning töötingimustega, mida on muudetud direktiiviga 2002/73 – kui eeldada, et vanemapuhkust võtab palju rohkem naisi kui mehi, mida tuleb kontrollida riigisisesel kohtul –, ning raamkokkulepet vanemapuhkuse kohta (mis asub direktiivi 96/34 Euroopa Tööandjate Föderatsiooni, Euroopa Riigiosalusega Ettevõtete Keskuse ja Euroopa Ametiühingute Konföderatsiooni poolt vanemapuhkuse kohta sõlmitud raamkokkuleppe kohta, mida on muudetud direktiiviga 97/75, lisas), tuleb tõlgendada nii, et nendega on vastuolus olukord, kus naistöötaja, kes viidi pärast vanemapuhkuselt naasmist üle teisele ametikohale, vabastatakse pärast hindamist teenistusest selle uue ametikoha likvideerimise tõttu, kui tööandjal ei olnud võimatu lubada töötaja tema varasemale ametikohale või kui talle antud töö ei olnud võrdne või samasugune ja ei vastanud tema töölepingule või suhtele eelkõige asjaolu tõttu, et üleviimise ajal oli tööandja teadlik asjaolust, et uus ametikoht on plaanis likvideerida, mida tuleb kontrollida siseriiklikul kohtul. Nimelt ei ole vanemapuhkuse raamkokkuleppega vastuolus, kui tööandja hindab töökoha likvideerimise raames vanemapuhkusel töötajat, et viia ta üle töölepingust või -suhtest lähtuvalt võrdsele või samasugusele töökohale vastavalt raamkokkuleppe klausli 2 punktile 5. Kuid tööandja ei saa muuta sisutühjaks õigust, mis on vanemapuhkust võtnud töötajal, kes viiakse vastavalt selles klauslis ette nähtud tingimustele üle teisele töökohale, pakkudes sellele töötajale töökohta, mis on plaanis likvideerida.

(vt punktid 36, 54, 56 ja resolutsioon)

2. Direktiivi 76/207 meeste ja naiste võrdse kohtlemise põhimõtte rakendamise kohta seoses töö saamise, kutseõppe ja edutamisega ning töötingimustega, mida on muudetud direktiiviga 2002/73 – kui eeldada, et vanemapuhkust võtab palju rohkem naisi kui mehi, mida tuleb kontrollida riigisisesel kohtul –, ning raamkokkulepet vanemapuhkuse kohta (mis asub direktiivi 96/34 Euroopa Tööandjate Föderatsiooni, Euroopa Riigiosalusega Ettevõtete Keskuse ja Euroopa Ametiühingute Konföderatsiooni poolt vanemapuhkuse kohta sõlmitud raamkokkuleppe kohta, mida on muudetud direktiiviga 97/75, lisas), tuleb tõlgendada nii, et nendega on vastuolus olukord, kus riigi majandusraskuste tõttu ametnike ametikohtade likvideerimise raames teostataval töötajate hindamisel hinnatakse vanemapuhkust võtnud töötajat tema äraolekul niisuguste hindamispõhimõtete ja kriteeriumide alusel, mis asetavad viimase ebasoodsamasse olukorda võrreldes töötajatega, kes seda puhkust võtnud ei ole. Kontrollimaks, et see ei ole nii, peab eelotsusetaotluse esitanud kohus eelkõige veenduma, et hindamine hõlmab kõiki töötajaid, keda töökoha kaotamine võib puudutada, et see põhineb rangelt ühesugustel kriteeriumidel võrreldes tegelikult töötavate töötajate suhtes kohaldatavate kriteeriumidega ning et nende kriteeriumide rakendamine ei eelda vanemapuhkusel töötajate füüsilist kohalolekut.

(vt punktid 42, 43, 56 ja resolutsioon)